Diari Oficial de la Generalitat Valenciana


Sumari del DOGV 8291, del 10-05-2018 (2018/4101)

Notificació de la sentència dictada en el procediment ordinari número 487/2017.
-------------------------------------------------------------------------------

### Dades del document

Número de DOGV
:   8291

Data del DOGV
:   10-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4101


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència dictada en el procediment ordinari número 487/2017. [2018/4101]  
Cristina Cifo González, lletrada de l'Administració de justícia, del Jutjat Mercantil 1 d'Alacant, faig saber que, en aquest jutjat, es tramita judici ordinari número 487/2017, seguit a instàncies de la mercantil Adidas AG, contra la mercantil Carlite Trading, SL, en el qual s'ha dictat la Sentència número 19/2018, en data 23 de novembre de 2018, la dispositiva de la qual literalment és la següent:  
  
«Estime íntegrament la demanda presentada pel procurador dels tribunals Vicente Miralles Morera, en nom i representació de l'entitat mercantil Adidas AG, contra l'entitat mercantil Carlite Trading, SL, i dispose:  
A) Declarar que l'entitat mercantil Carlite Trading, SL, ha infringit la marca de la Unió Europea número 3.517.646 i les marques nacionals números 1.784.709, 746.080, 1.668.157, 1.784.710 i 643.472, relacionades en el fet segon de la demanda, propietat de l'entitat mercantil Adidas AG, atés que ha importat i comercialitzat sabatilles esportives distingides amb signes de quatre bandes paral·leles, com les identificades en el document número 24 de la demanda.  
B) Condemnar l'entitat mercantil Carlite Trading, SL:  
1. A sotmetre's a l'anterior declaració.  
2. A cessar en la realització dels actes d'infracció de la marca de la Unió Europea número 3.517.646 i les marques nacionals números 1.784.709, 746.080, 1.668.157, 1.784.710 i 643.472, com la importació, la fabricació o la comercialització de sabatilles esportives distingides amb signes de quatre bandes paral·leles, com les identificades en el document número 24 de la demanda.  
3. A indemnitzar l'entitat mercantil Adidas AG per la infracció de les seues marques, en la quantia que es determine d'acord amb les bases que han quedat fixades en els paràgrafs 21 a 23 d'aquesta sentència. La quantificació de l'assenyalada indemnització queda diferida a la fase d'execució de sentència de la present sentència, sempre que aquesta guanye fermesa.  
4. A pagar les despeses d'emmagatzematge de les sabatilles esportives infractores que obren actualment retingudes en les dependències de la Duana Marítima de València (DUA 12ES00461130786458 i expedient de retenció 83052329654680), en el moment en què guanye fermesa aquesta sentència.  
5. A destruir a càrrec seu les sabatilles esportives infractores que obren actualment retingudes en les dependències de la Duana Marítima de València (DUA 12ES00461130786458 i expedient de retenció 49810707548623), en el moment en què guanye fermesa aquesta sentència.  
6. A destruir també a costa seu les existències d'altres productes infractors que puga tindre emmagatzemats (a més dels retinguts en duanes), en el moment en què guanye fermesa aquesta sentència.  
7. A publicar a càrrec seu en dos diaris de tirada nacional (El País i Expansión) la dispositiva d'aquesta sentència, del mode que queda precisat en el fonament de dret XI de la demanda.  
Tot això amb expressa condemna en costes processals a la part demandada, l'entitat mercantil Carlite Trading, SL.  
Notifiqueu aquesta resolució a les parts i feu-los saber que no és ferma i que contra ella es pot interposar un recurs d'apel·lació, el qual haurà d'interposar-se en aquest jutjat en el termini de vint dies a comptar des de la data de la seua efectiva notificació.  
Aquesta és la meua sentència, de la qual s'haurà d'unir un testimoniatge a les actuacions corresponents, que pronuncie, mane i firme.»  
  
I atés que la persona demandada es troba en parador desconegut, s'expedeix aquest edicte a fi que li valga de notificació de forma deguda.  
  
Alacant, 28 de març de 2018.- La lletrada de l'Administració de justícia: Cristina Cifo González.